# 3. Centro de adestramento dixital

## Glosario

## Incidencia

Definición:

  Problema inesperado que interrompe o funcionamento normal dun sistema informático ou dunha rede.

Exemplo:

  Se estás traballando no teu portátil e o rato deixa de funcionar, estás ante unha incidencia informática.

## Persoa usuaria

Definición:

  Persoa que utiliza un sistema informático ou unha aplicación para realizar tarefas do seu día a día, como navegar por internet, redactar documentos ou xogar a videoxogos.

Exemplo:

  A persoa que emprega Linux como sistema operativo no seu ordenador é unha persoa usuaria de Linux.

# Adestramento técnico

Xa deches os primeiros pasos da misión, pero ningún tripulante sobe á nave sen adestrar antes, verdade?

Ao longo desta fase farás unha serie de adestramentos que che permitirán mellorar os teus coñecementos técnicos para completar con éxito a misión. Imos aló!

Desliza o rato por enriba de cada imaxe para descubrir as partes do teu adestramento técnico:

## Lectura facilitada

Xa deches os primeiros pasos da misión.

Agora vas adestrar.

Os adestramentos permitiranche mellorar os teus coñecementos técnicos.

Estas son as partes do teu adestramento en coñecementos técnicos:

- Hardware: compoñentes físicos que forman os dispositivos.
- Software: programas que fan funcionar o hardware.
- Ciberseguridade: técnicas que protexen os dispositivos e persoas usuarias dos ataques na rede.

## Audio

audio/mpeg

## Transcrición

Coñecementos técnicos:

- Hardware: compoñentes físicos que forman os dispositivos.
- Software: programas que fan funcionar o hardware.
- Ciberseguridade: técnicas que protexen os dispositivos e persoas usuarias dos ataques na rede.

# Plan de adestramento

Para que un adestramento sexa efectivo é necesario facer un plan. A continuación, podes ver o teu:

## Plan de adestramento

### Hardware

- Coñecemento dos compoñentes do equipamento informático empregado na misión.
- Identificación dos puntos febles do hardware.

### Software

- Análise do software que se empregará na misión.
- Detección e resolución de fallos de software no sistema.

### Ciberseguridade

- Formación sobre ciberataques e riscos de ciberseguridade.
- Adestramento para a identificación dos principais sinais de alerta e a proposta de medidas preventivas.

## Audio

audio/mpeg

Páxina 9 de 29

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)